
IN\illa via diflicilior et accessu quasi impos- 
sibilis mihi offertur quam ea, quae tardius nunc 
meum ingenium provocat necessario ad scriben- 
dam dissertationem medicinam propius spectan- 
tem . Si ad multa istiusmodi gravissimae scien- 
tiae argumenta mentem converto, video facilli- 
me mihi id laboris insurgere, ut possem melius 
in variis animum versare, quam brevia compo- 
nere. Quid ego de medicina valeo exhibere vo- 
bis nonnulla, quando imprimis, causa studiorum 
recentium, ideae et cognitiones qualescumque 
arctis in limitibus claudantur, et quando postea 
multitudo conveniens partium ejusdem medicinae 
a se ipsa implicatiorem faciat multis juvenibus 
ediscendi progressum? Quid unquam de me si 
praeter intellectus pigritiam ingenitam, tardita- 
tem memoriac , arduum concipiendi prompte 
mandata, adjungitur et confusio interrogationes 
quaestionesve in dissolvendo, maximo timore ad- 
parente? Quam ob rem stupor nullus hic habe- 
bit campum, cum adseram multis laborasse agi- 
tationibus non modo examina ad explenda co- 
ram viris tam illustribus atque celeberrimis, ve- 

rum sub tempore, quod medicae dissertationis 
imperat scriptum. INisi distinctissimorum homi- 
num Aesculapii disciplinam profiieutium mihi 
praesto sit gratia et benevolentia, ego sane me- 
diocritatem relinquere numquam potero . Hinc 
sequentibus pro tempestatibus meliora nounihil 
*de me in6piciens, ad talem deveni compositio- 
nem, quanquam anceps animus adhuc me reti- 
neret. Revera cogitanti mihi, cui potius meae 8uf- 
hxerent vires argumento, dubia se sistebant non 
pauca. Quoniam angusliori meo in loco nil mi- 
rum, vel si, qui alii dixerunt, iterum per me re- 
peterentur, vel procederent falsa, vel multa litu- 
ris destinata, vel paradoxum medicinae stabi- 
lientia. Ne hoc meo labori contingeret, omnia 
disputationem aut nimiam attentionem involven- 
tia neglexi, majori amplectens voluptate, quae 
legentium animadversiones tam complicatas non 
cient. Tali pacto omnino parvitati meae satis- 
feci, inscribensque casum medicura, cui interfui 
qualis curator primarius assistens anno praeter- 
lapso, subtilioribus dictis mentem meam haud 
capacem eripui, iibenter occasionem praeter- 
misi futilibus papyros adimplendi, et palam o- 
mnibus exposui, quod antea, humanitatis gratia, 
clarissimus Director clinicus non sprevit. 



Digitized by 



9 



CEPHALAEA 

namnesis . M. B. aniiorum viginti, pata- 
vina civis, nubilis, sutrix, ortum duxit sanis a 
parentibus. Mater ejus moriebatur decem ab- 
hinc annis . Aetate infantili praegressa , libera 
evaserat ab omnibus morhis, et erant illi octo 
anni cum molestaretur in lobo auris sinistrae a 
quadam eruptione, cujus indolem declarare non 
valet. Hinc insurgebat crusta, quae statim ac de- 
cidebat, humori peculiari exitum dabat. Solutio 
tandem continui stabiliebatur illic, unde auris 
iilius divisio in lobo, uti videre est. Ad annum 
septimum supra decimum catamenia fluere coepe- 
runt, parva in quantitate exhibentia cursum at- 
que densitatem praeter normam, coloremque ni- 
mis rubro-obscurum . Praecedebant menstrua 
dolores fortes, mordentes versus uteri regionem, 
qui protendebantur ad lumbos, et isti tandiu 
durabant, quandiu fluxus triduum adimplens. 
Menstrua eadem ratione viam tenebant in po- 
sterum, qua primum se manifestarunt . Sequen- 
tibus annis nonnullas passa est affectiones, quae 
notatu dignas existimo. Comparuit enim impri- 
mis furunculus genu sinistro, motum artus im- 
pediens, prohibensque fere pedem responden- 
tem absque pungenti sensatione solo appropin- 
quare . Per usum topicum hirud. niedic. immi- 

rmebatar morbus summopere, et sequens adplU 
catio cataplas. terminum dedit valetudini. Hinc 
et insultata a levi impetu rheumatico calori et 
frigori ob expositionem improvidam, offendit 
morbum thoracis tussi mplestae adsociatum,quae 
per bimestrem juvenem aegram adoriebatur. II 
lusit ista omnibus remediis commisitque natu- 
rae, quod ars medica jam antea vincere potuis- 
set. Funestabant aestus dierum Augusti praeter- 
lapsi anni i838, quando insurrexerunt febres 
tertiani tjrpi, fidem relationi aegrae praestare si 
volumus. Febres medici medicinas fefellerunt 9 
jam transierat niensis., et ille oleum atque ope- 
ram perdiderat . Interea sulphas chininae in see- 
nam prodiit, qui modica dosi in pillulis propi- 
nabatur. Extremum pharmacon morbosa omnia 
fugavit sjrmptomata ; hinc per aliquod temporis 
bona gavisa est valetudine. Duobus mensibus 
anteactis suspicio manifestabatur aliqua de vcr- 
mium existentia . Adnotare hic juvat mclancho- 
liam et tristitiam saepe saepius aegram prostra- 
visse. 

Mensis erat Novembris quando illam afflicta- 
re coepit cephalaea, quae sensim increvit de die: 
occupabat imprimis dolor superiorem ossis fron- 
talis partem,et serpens ad temporalem dexteram 
regionem inferius nonnihil descendebat atque 
extendebatur versus colli respondens latus, nec 
non proxime nucham quaerebat. Accusabat ae- 
gra scnsum doloris pulsantis, dilaniantis^ qui in 
exacerbatione conatus ad vomitum inducebat 
cinn respirio aliquantisper libertati nalurali im- 
pedito. Tussis aderat etiam, quae in impetu in- 
cremeutum non indiflerens dolori cephalico ad- 

ministrabat • Nec tlcsiderabatur via oscitationi- 
bus et 8ternutamentis ad augendam pro tempo- 
re morbositatem in capite circumscriptam. Ali- 
quando in aure siuistra surditatem experiebatur, 
quae perdurabat brevi^ indeque evanescebat. In 
organo ipso notus illi erat strepitus confusus. 
Cephalaea adhuc incipiente mucus plorabat e 
naribus, inodorus, nulla distinctus densitate, co- 
piosus et frequens., qui in transitu circa circum 
infcernos nasi parietes pruritum modicum partu- 
riebat. Fluxus hic non duravit tam diu, quin et- 
iam terminum liabuit statim ac magis viguit ce- 
phalaea. Nullis adjuvata pharmacis sibi ipsi reli- 
quit morbum, et in pejus ruebat. Interea avun- 
culi mors ejus civit sensibilitatem,alque profudit 
per longum tempus multas lacrymas. Urgente 
magis cephalaea post id confessa est lacrymas in 
posterum saepe et abundantes irrorasse oculos, 
praecipue versus mane . Demum horripilationibus 
internis continuis defatigata, quas aliter quam 
febris existentiam considerabat ; victa a praeva- 
lenti virium prostratione, quae non permittebat 
illi tuto incedere; oppressa a gravissima cepha- 
laea, tandem se iectuio commisit, et auxilium nic- 
dici vocavit. Haec omnia primis Januarii diebus 
anni 1839 locum habebant. Instituebatur venae 
sectio ad libram, nec ulium aegrae erat sola- 
men . Hinc bis administrabatur sal cum infusio- 
ne seminum santonici, at frustra . Medicus ^i- 
mensfortasse ne febris pertinax insisteret, pillu- 
las exhibuit e sulphate chininae; medicamen au- 
tem quasi non sumptum . Usa est quoque bal- 
neis commixtis sinapi, quae nii profuerunt. Cu- 
rator deinde finem imposuit visitationibus. Qua- 

propter de sua valetudine summopere vaga, do- 
lensque impossibilitatem optimae curae INosoco- 
mium petiit die novissimo Januarii 1839, et in 
primo 6equentis mensis in Clinico accipiebatur . 

Individuum vidimus temperamento sanguineo* 
lymphatico, habitu corporis leviter ad scrofu- 
las vergenti, gratiosa donatum structura; plrysio- 
gnomia denotat animum tristem et melancholi- 
cum ; facultates mentales proraptae; intellectus 
alacer; caput regulare et sanum ; capilli modi- 
ci in quantitate colorem quasi nigrum offeren- 
tes. Jndolens caput ad latus sinislrum, in oppo- 
sito cum violentia afflictatur. Incipit dolor in 
media superiori parte ossis frontalis, et serpens 
illuc extenditur, inferius os parietale occupans, 
respondens tempori dexlero, nec parcit viciniis 
usque ad nuchain. Sensatio in manifestatione pri- 
ma erat lancinans, deinde mutavit indolem, et 
quasi rodens potcntia ibi comraoratur. In de- 
missione capitis versus terram illi videtur pon- 
dus immcnsum in sc comprimere. Elevato ca- 
pite quandam experitur pulsationis gravissimae 
speciem, quam malleo percutienti aequiparat. 
Omnia haec exacerbantur phaenomena sub ves- 
pere: mane vero nonnihil mitiora eveniunt. 
Conjungitur insuper obnubilatio et confusio 
quandoque in organis visus: nec alter magis 
quam sinister patitur oculus seneationem istius- 
modi . Interrogata, an cephalaea exasperetur, do- 
nando quietem capiti, adfectae nisa regioni ; an 
contrario cum exequatur, pondus convertatur 
verstis iilud latus, uti massa a centro se remo- 
vens, negavit: asseruit solummodo dolorem ae- 
qualem insistere utrisque in casibus, magisque 

nonnihil pali causa posterioris pressionis. Inter- 
rogata, an somnia . terroris somnietur, negavit: 
potius asseruit res confusas in somniis videre. 
Aliud symptoma cephalaeae adsociatum exami- 
natur in aure sinistra, baryecoiam aliquando fe- 
renti, aiias sicuti adnotavi. Ad oculos attentionem 
nobis convertentibus, sistitur sclerotica praeter 
solitum pallescens. pupilla dilatata in forti luce 
diei, splendensque magis et micans. Oculi non 
fugiunt lucem, attameu saepe saepius increscen- 
te cephalaea ardorem urcutem persentiunt, emit- 
tuntque iacrymas sub hora superius exposita. 
Iidem circulum lividnm, flavescentem tenent sub 
palpebra inferiori, et videntur magis intra orbi- 
tas collocati. ISasum regularem et labia si consi- 
derare nobis placeat, adnotandum occurrit ali- 
quod scrofulae indicium, porro levissimum . E 
naso nunc non labitur profluvium antea memo- 
ratum; continuo solum fortis adest pruritus. Os 
interne conspeximus cum dentibus juxta nor- 
maiu, cum parietibus illic nullo contaminalis 
morbo, cum gingivis rubescentibus, flammeis 
parum, et quandoque aliquid sanguinis ploran- 
tibus. Sapor vero extiteratr pessimus cum anima 
foetenti : pruritum etiam accusabat in faucibus, 
et bolum ab inferioribus superius ascendentem, 
et viceversa . Illi erat ciborum aliqua aversatio 
et lingua conspurcata: sitis raodo intensa, modo 
fere extincta . Deinde tempore praegresso ita 
oderat cophaeara, ut odor ipse ad nares perve- 
niens molestiani sibi afHccret; sumpta nauseas et 
quasi vomitum inducebat. Auris sinistra lobi in- 
ferioris dat divisiouem, de qua superius; glan- 
dulae colli et organa circum residentia, regula- 

ria ; peclus bene evolutum ; libera respiratio ; 
cordis palpitationes normales nunc accipiuntur, 
referente autem aegra vivaciores et acutae fiunt 
«aepissime sub itinere nimis longo atque sub re- 
petito ascensu et descensione scalarum. Abdo- 
men tractabile . Una cum manu dextera inferior 
artus respondens, aliquando contractionem spas- 
rnodicam, aliqnando sensationem acuura hic il- 
lic pupgentium patitur. Functiones alvi et uri- 
nae turbatae; menstrua non adsunt; comparue- 
rant jam quindecim abhinc diebus, et minori 
qoantitate ac alias. Tanguntur pulsus celeres, 
frequentes, duri aliquantulum ; calor e naturali 
quasi non recedit. 

Diagnosis . Duo praecipue- objecta compo- 
nunt morbum nostri individui, universalis pas- 
sio et localis. De prima statim nobis placet ser- 
monem instituere. Habemus sitim adauctam: sa- 
porem oris pastaceum : universam dedolatio- 
nem: frigus per totum corpus diffusum, cujus 
exacerbationem sub vespere praecedunt repe- 
titae oscilationes. fastidium omnibus objectis, 
prostratio virium crescens. Frigus autem plures 
in horas perdurat, et plus minusve tota die adesb, 
aegra adscrente, brevisque calor subsequuS illud 
temperare valet. Sed tam levis momenti, ut, et 
iamsi sub attactu nostro evectio caloris adpareat, 
interne aliter succedere, et continuare frigoris 
horrores afHrmetur a puclla. Matutinis tandem 
horis vergentibus aliquid remittit ista sensatio 
molesta, et dicit tunc se melius habere . Praeter- 
ea pulsus dant ccleritatem r frequentiara et*du- 
riticm, cui unitur altior parumper cutaneus ca- 
lor. Nec satis. Adnotare oportet cxcretionum et 

secrelionum functionem turbatam. Quae omnia, 
quando sufficiant, porrigunt seriem phaenome- 
norum omnium febrim stabilientium . Haec vero 
deponit pro statu subinflammatorio e qualitate 
pulsuum , et imprimis e ceplialaea praevalenti . 
Quod etiam secum habeat indicia, quae passioni 
favent tubi gastro-enterici, manifestum surgit 
statim ac linguam muco albo-flavescenti distin- 
ctam examinemus, simul cum halitu foetente 
in actu expirationis, et ructus amaros quando- 
que, puella quos accusat, et morositatem pro ci- 
bis, et aliquos ad vomitum conatus . Deinde as- 
serere non dubitamus febrim suspicioni ver- 
mium consociari, propter signa non modo sese 
exhibentia, verum et ob vermes cum faecibus 
excretis alias conjunctos, atque complurium ob 
sy mptomatum praesentiam, quae de iilorum exi- 
stentia facile declarant. Re quidem vera fre- 
quentem puella nostra accusat sensum pruritus 
in naribus et ad fauces, quas versus ascendit de- 
scenditque non raro bolus. Sensatio praeterea 
mordens in abdomine, et melius ad umbilicum, 
non solum judicatur a nobis uti comes et prae- 
cursor menstruorum in aegra, verum uti suspi- 
cio de verraium existentia. Omnibus istis non 
desunt, quae in oculo videri possunt quasi vesti- 
gia eorumdera. Adnotavimus ncmpe dilatatam 
pupiUam et praeter solitum micantem; hinc et 
circulum livido-flavescentem sub palpebra infe- 
riori, et quaiitas ructuum nostram non fugiit at- 
tentionem. Observandum interim nobis occurrit 
vermium suspicionem et reaiem existentiam in 
individuo nostro svmpathicam potius quam idio- 
palhicara cognoscere. Nam ex aiiorum investiga- 

lionibus constat plures vixisje homines hoc mor- 
bo adfectos , gravi quoque molestatos vermi- 
natione., quin praegresso tempore unquam il- 
lam passi iuissent. Imo enarratur casus feminae 
cujusdam, quae terrore perculsa, dum jam hepa- 
titide laborabat, tam magnam offendit verraina- 
tionem, ut salus ejus, causa suffocationis, per 
dies plures periclitaretur . Quapropter repeti- 
mus nostri individui cephalaeam vermes provo- 
casse et febrim et symptomata gastrica. 

Examinantibus nunc passionem in capite ma- 
nifestam, enumerare convenit sequentia: Dolor 
totam partem capiris dexteram occupans, in pri- 
rnordiis non tam molestus, lancinans et pun- 
gens. Hinc violentior factus et insistens multo- 
pere propriam indolem exasperavit. Revera sen- 
sui puogenti nunc adjungit illum malleo fortiter 
percutienti similem, qui totum cerebrum fere 
concutere videtur. Ponderis quoque adinstar 
hoc phaenomenon tractat et ita saepe gravius 
evadit, ut, si forte caput versus terram demittat 
et inde ad caelum tendat, tunc accusandus iili 
veniat praeter alia rodens dolor. Et plura. 
Diffkillime tollit caput semel inferius si flectit, 
et statim ac superius elevat, fortis obnubilatio 
in oculis fil. cum nonnullis vertiginis indiciis: 
lunc sensatio concussionis magis increscit. Cum 
vero hoc accidat extra lectulum, artus inferiores 
vacillant, in tremore superiores agitantur, et ca- 
lor, uti vapor ascendens, illam aggreditur. Prae- 
terea ocuii indistincte lacrymas diffundunt ad 
raane atque ardorem patiuntur quasi continuum. 
Haec incrudescunt versus vesperam et mitigantur 
comparente aurora . Doior iti dextera capitis re- 

gione circumscriptus , comitatur quandoquc a 
susurro auris sinistrae surditatem praecedente . 
Exasperationis tenipore inquietam videmus ma- 
xime; movet caput hac illac, quin experiatur 
tranquilhtatem; fastidit omnia et quamquam lu- 
cem ferat artificialem, attamen adstantes confu- 
sionem in visu excitant; hinc morbi incremen- 
tum. Tunc odit summopere interrogationibus 
respondere, vel interroganti satisfacit summa 
cum difficultate . Ex quibus fatemur agi de ce- # 
phalaea . 

Hujus causa manifestatur imprimis in atmo- 
fiphaerae vicissitudinibus, in expositione incon- 
sulta calori et frigori, quod saepe nacta est, ipsa 
referente. Sed praeter malos tempestatis hiema- 
lis influxus, quorura infringendi valetudinem ra- 
tio omnibus nota, animi fortiora pathemata et- 
iam atque etiara contra juvenem irruerunt. Nec 
silentio praetermittatur irregularis menstruorum 
cursus, qui si alias tempore debito adparebat, 
quantitate peccans minori ultra normam, nunc 
magis erant in defectu. Collectis istis in da- 
muum cerebri conversis, accidebat seusibilita- 
tem nervorum illic residentem eminenti in gra- 
du, eo morbosam sistere, quo proxime causae 
nocentes locura habebant. Exaltatio illuc insur- 
rexit, nobiliores functiones perturbans atque 
per' continuum stimulum via morbo sequenti 
sternebatur. Tali pacto interea causae menstruo- 
rum deficientium usus maritatur immodicus ocu- 
lorum in operibus supra telas summopere albas, 
tam vergente vespere ad profutidam obscurita- 
teni, quam siib auxilio plurium horarum lucis 
artificialis. Exercitium visus iu albis objectis sti- 

mulos parturit spasmodicos nervum opticum in- 
sultantes. Hic sensus punctorius in retina ; hic 
gratia consensus incitatio morbosa in viciniis . Si 
affectio oculorum propter continuitatem partium 
derepente insurgit, quando unquara systema ce- 
rebrale liberum evasisset, si relationem intimam 
cum oculis tenet, nervo optico adventante, qui 
a se in cerebrum traducit impressiones imme- 
diate cujuscumque generis, ductoris electrici ad- 
instar ! Ergo irritatio totius visus per exercitium 
immodicum oculorum in operibus antedictis, 
noh solum organo, unde inde incepit, limites 
circumscripsit, sed ultro vagans et serpens no- 
centes eflfectus remolis partibus traduxit. Quod 
si primis vicibus tam male non egit derepente, 
nec statim petiit violenter alia organa, evenit 
quod ipso facto, quo originem habet, non omnis 
stimulorum actio sinistros parturit efiectus. Nec 
semper organa primum cedunt infestis potentiis; 
nam individua, valetudinem e longo tempore 
non dolentia, 6ufflcientem in se dapiunt causam 
contra impetum aggressionis . Quam ob rem 
non cito, potius sero, quem non expectamus, 
producitur morbus. Si frequenter organon visus 
et cerebrum, irradiationis ope, raale dispositum, 
minahatur nunc aut porro non amplius poten- 
tiis resistere, debuitque viribus cedere intensvP- 
ribus. Morbose hinc prostrata fuit regularitas 
functionura oculorum et cerebri : hinc, acceden- 
te perverso terapestatis influxu , passio organo- 
rura ejusmodi tandem declarabatur . Relinquam 
epicrisi melius actionem refrigerii raodumque 
decurrendi in morbo puellae nostrae, quae in- 
consulto illi exponebatur quandoque. Quoad fri- 

goris influxum in evolutione cephalaeae, dicam 
praesentem atmosphaeram multa tlisposuisse inr 
dividua huic aflectioni obviam ire . Mirura non 
est ob id geniura epidemicum istiusmodi aegrae 
non pepercisse, quae tam male disponebatur pro- 
pter diversas in se causas contentas pro morbis 
sjrstema cerebrale.praecipue aggredientibus . Ex 
quibus offendimus de febri agi continua remit- 
tente, dependente ab affectione partiali galeae 
aponeuroticae, diffundente se per neurilemma in 
dura matre, cum eymptomatibus gastricis in in- 
dividuo scrofuloso. Complexui morbi denomina- 
tionem dedimus, cephalaea sclero-meningea fe- 
brilis . 

Quae de therapia dici possunt, breviter expe- 
diam . Cum "primum mentis medicae objectum 
sit causas amovere,quae jam antea morbum prin- 
cipalem pepererunt, sic bonum curantis judi- 
cium vidit aegram tollere et liberare ab illis ex- 
ternis omnibus potentiis morbum hujusmodi 
protegentibus . Sicuti tempestas mala et genius 
epidemicus existens fovebat cephalaeac stimmo- 
pere, ita indicationi primae satisfactum, quando 
aegra in Clinicum delata diligenterque adjuta, 
tutatur ab incommodis succedaneis , Tali pacto 
nec solum remanet procul ab illa potentia pri- 
ma nocens cephalaeam exasperans, verum ita se 
reperit, ut obviam quasi secura fiat optimae va- 
letudini. Interest etiara huic adjungere novara 
therapiae indicationem . Cephalaea enim non 
vincitur tam facile, propulso tantum refrigerio . 
Convenit etiam simplicem reddere morbura i- 
psum et deinde omnino extinguere. Quapropter 
in usu succedit, mitigalio imprimis^ destructio 

postea status phlogistici ab affectione rheumatica 
iuducti . Huic .puncto resolutionem dabimus ope 
hirudinum adplicationis aliquoties, et raro ver- 
su8 partem aftectam et in loco remotiori. Anli- 
phlogistica externa nec satis, nam optima judica- 
mus derivantia, uti pastas e sinape confectas ad 
plantas pedum, vel baluea in iisdem . Juvabit in- 
lerim non parum dolorem imminuere topicum 
per narcotica oleosa ad aures instillata . VaJebit 
oleum coctum ex herba recenti lvyoscyami nigri, 
cujus adplicatio repetatur bis de die. Crisibus 
enira nos favebimus cum evacuantibus et ana- 
logis sudoriferis biandis. Ob id excretiones alvi 
promovendae et excitandum occurrit systema 
endermaticum per sudores, nec oblivioni relin- 
quemus secretiouem urinarum sat copiosam et 
regiraen diaeteticum conveniens. Sic aegra per 
nos salutem primam poterit amplecti. 

Prognosim paucis verbis resolvam . Conside- 
rantibus ordinem et decursum et insolentiam, 
qua cephalaea solet percurrere, tam faustam pro- 
uunciare visu primo nou valemus. Nam si pas- 
sio adest in capite ; si praecipue tendit in op- 
pressioue versus duram matrem ; si functiones 
cerebri turbatae semel quacumque causa tantum 
mali secum trahunt; si ab evoluta cephalaea ma- 
gnas coguoscimus complicationes sjrmpathiae 
gratia productas; si brevis duorum mensium pe- 
riodus a tempore ejus existentiae de die in diem 
affectionem pressit hujusraodi; si, uti ila dicam, 
omni altero mane novum potuit epigenomenon 
emanaiftfrft, anteacta cura in ejus destructionem 
conversa nii profuit, ratio nobis sufficiens re- 
manet, unde absque errore concludamus, cepha- 

laeatn praesentem judicium valde anceps de se 
dictare . Quis promittet aegrae; quis jurare fir- 
miter nobis poterit, passionera non ultra pro- 
gredi, in limitibus nunc contentis remanere, in 
pejus non ruere, etsi illic solummodo commo- 
rantem, imo evanescere optime statim aq illi 
cura adhibeatur et propinetur et teneatur dili- 
gentior illa domi exhibita? Cum res ita se ha- 
beat, edicere non dubitamus reservatam surgere 
pro aegra nostra sententiam. Quod vero nostro 
supersit in animo individuum valetudini restitui 
majori cum possibilitate, quam si methodum di- 
ligeret diebus traosactis recordaturo, nemini du- 
bium venire potest. Hoc in casn videmus incer- 
tum de exitu, magis in bonum quam in adver- 
sum omen flectere . Devicta semel cephalaea fa- 
cilius omnia complicationis symptomata profli- 
gabuntur . Quid in vigentis dysmenorrhoeae loco 
adducam? Vultis forsan me fateri fluxum men- 
struum post victoriam contra cephalaeam, co- 
piose plorare ultra solitura, viam melius sibi 
sternere, et a norma deinde non aberrare? Non 
decet medico sibi promittere cum securitate, 
quod natura aliter multis ab annis 6tabilivit. 
Menstrua si tam rara fluunt initio jam adpari- 
tionis primae; si tempestate sequenti ordinem 
habuerunt aequalem , cur nunc vobrs placebit 
nos in naturae dispositionem aliter sentire? 
Quantum in nobis erit operam navabimus illos 
adjuvando naturae motus, qui provocant cata- 
menia. Quod si nos nostra fallit diligentia, sor- 
tem puellae dolemus; nam constiti*'* ms causa 
non tam sibi faventis, de hoc salteni diu debe- 
bit secum animo quaerere. Cuicumque prognosi 

conclusionem dabimus asserentes, individuum va- 
letudini restitui satis bonae quoad cephalaeara : 
complicatione8 sjrmpathicas, idest febrim subin- 
flammatoriam, aftectionem gastricam, vermina- 
tionem suspectam componentes, superatas eva- 
riescere, prima causa fovenle remota: fluxum 
menstruorum irregulariter procedere, sortem 
non offendere meliorem, nisi aliter decernat na- 
tura, etiamsi passio in capite non amplius exi- 
stat. 

In progressu curae lentum adnotavimus leva- 
men; verumtamen, ratione habita diebus primis 
illius aftectionis, se melius habere incipiebat. 
Exasperabatur vicissim aut febris aut cephalaea, 
et cura illa caput extolleret, secunda hoc tempo- 
re omnino silebat, et e contra. Febris imprirais 
per aliquot dies constans insurgebat ad vesperam 
versiis quartam horam, adparente frigore. In 
posterum non modo matutinis horis celebraba- 
tur ejus adventus, etiam cura rainori intensitale 
in scenam prodibat. Passio autem capitis indi- 
guit duabus tantum hirudinum adplicationibus, 
et remisit. Hinc adjuvantibus balneis memoratis 
et pastis sinape confectis, praeter alia blanda re- 
media externa et inlerna, devicta est omnino 
una cum febri aliisque phaenomenis. Quapro- 
pter lucente die septima Martii i83g, trigesima 
quinta curae, et morbi nonagesima quinta, Cli- 
nicum sana reliquit. 

Epicrisls . Facilis est cognitio de ratione, qua 
iste morbus evolvebatur, statim ac in mentem 
nostram revocare placeat decursum,unde sternit 
sibi viam malus influxus a vicissitudinibus tem- 
peraturae exortus . Revera cum ille dilexerit ira- 

primis caput, exterius offendit galeam aponeu- 
rolicam, postquam jam atrium cutaneum , illic 
obvestiens, antea invasisset . Intereat causis pri- 
mis perdurantibus, idem morbus affecit subje- 
ctas partes membrano-fibrosas, et per hunc tra- 
mitem quaesivit internas regiones infestans prae- 
cipue versus duram matrem ope nervorum quin- 
ti et septimi paris cum nervo caustico commu- 
nicantis . Sic facialis et temporalis nervus affe- 
ctionem propriam magis interne perduxit ob 
neurilemma, quod a dura matre originem cogno- 
scit . Tali pacto dififusa est passio, caput in di- 
midia parte aggrediens. Quod vero non existat 
valida ratio, uti quis credere potest, ad evolu- 
tionera cephalaeae istiusmodi in menstruorum ir- 
regulari adventu, demonstratur facillime si con- 
sideremus omni transacto tempore, imo a men- 
struorum prima adparitione, nunquam gravi ce- 
phalaea laborasse . Nonnullis enim in hoc suffi- 
cientem causam detegentibus, quaeram, hac tem- 
pestate cur solumraodo propter catameniorura 
innorraalitatera morbura talem puella nostra 
patitur? Sicuti coraplura extiterunt individua 
utriusque sexus, quae propter raalum atmosphae- 
rae influxum hac hieme aequalem affectionem 
offenderunt, ita melius confiteamur genium epi- 
demicum in juvene muliere morbum capitis in- 
tulisse. Nec solura qualitas medicaminum ad 
opus et methodus conveniens id comprobavit, 
verum et ipse ordo menstruorum . Quoniam ul- 
timo tempore superata cephalaea et febri corai-' 
te, fluxus ille adparebat in defectu et cura se- 
quelis, uti alia diximus. Reproducebatur ne ce- 
phalaea?Non. Quapropter optime valuit judi- 

cium de rheumatismo imprimis originantc, non 
de evolvente djrsmenorrhoea, si quis praecipitan- 
ter alio mork> vult 6eutire. Ex expositis edisci- 
raus, cephalaeatn rheumaticam incerta de se pro- 
nunciare, cum passio extendatur versus duram 
matrem: desiderare melius methodum expecla- 
tivam, quam praecipitem in se irruere: sacpius 
respuereantiphlogistica fortiora et sanguinis eva- 
cuationem universalem: illius complicationes de- 
rivare a causa sympathica frequenti, non a fonte 
diverso; restituere valetudinem eadem cum se- 
curitate feminis djrsmenorrhoea de more labo- 
rantibus, quanquam aliquando videatur aliter 
evenire, neglectis remediis validiorib.us, quae flu- 
xum ciere valent: nullum delrimentum inferri 
aegrotanti in cephalaea rheumatica, etiamsi lento 
passu incedatur in cura, etiamsi pro ejtis salute 
aliquod tempori concedatur. 

THESES DEFENDENDAE 



I. 

Haemoptysis pluribus in casibus potius conside- 
randa est uti eftectus passionis universalis, 
quam localis. 

II. 

Saepe saepius haemoptysis sociatur palpitationi 
cordis et tussi fere continuae . 

III. 

• 

Haemoptysi subjiciuntur facillime non modo in 
dividua juvenilia in transitu ad virilem aeta- 
tem, verum et illa mala thoracis conformatio- 
ne praedita . 

IV. 

Sollicitudo medicorum pro aegris mediocrem 
scientiam compensat. 

V. 

Pus vaccinum defendit hominem a violentia va- 
riolarum, miuime contra Rdelem remotionem. 

VI. 

Pro hystericis, melancholicis , hypochondriacis 
iudividuis itinera lacilius juvare poterunt. 

